Anexa 3 - Grila de verificare a conformității administrative și eligibilității cererii de finanţare

|  |  |
| --- | --- |
|  | **Criteriu** |
| 1 | Dosarul cererii de finanțare (CF) este depus într-un exemplar și 1 CD, în termenul limită stabilit în ghidul specific |
| 2 | CF – Secţiunea „Certificarea” respectă formatul prevăzut, este datată şi semnată în original de reprezentantul legal |
| 3 | Toate rubricile din CF (aplicabile cererii de finanțare pentru specificul apelului de proiecte) sunt completate cu datele solicitate şi respectă modelul standard din Ghid |
| 4 | Actul de identificare a reprezentantului legal al solicitantului, în copie conformă cu originalul |
| 5 | [*unde e cazul*] Mandatul special/ împuternicirea specială pentru semnarea anumitor secțiuni din cererea de finanțare, este în original și este valabil |
| 6 | Declaraţia de eligibilitate este ataşată la CF, respectă modelul din ghidul general, este semnată în original de către reprezentantul legal, iar informațiile prezentate sunt corecte.   * Declarația de eligibilitate se corelează cu Declarația IMM în privința încadrării corecte în categoria IMM * Dacă este cazul, deciziile privind recuperarea ajutoarelor de stat şi dovezile efectuării plăţii sunt atașate |
| 7 | Declaraţia privind încadrarea în categoria IMM este ataşată la CF, semnată în original de către reprezentantul legal, respectă modelul din Ghid   * Informațiile din situațiile financiare ale solicitantului cu privire la activele totale, cifra de afaceri și numărul mediu de salariați, se regăsesc în cadrul Declarației IMM |
| 8 | Declaraţia de angajament, semnată în original, de către reprezentantul legal, respectă modelul din cadrul Ghidului   * Sumele incluse în Declaraţie de angajament se verifică în cadrul cererii de finanțare - secțiunea privind sursele de finanțare a proiectului |
| 9 | Certificatul de înregistrare a solicitantului este ataşat, în copie conformă cu originalul |
| 10 | Documentele statutare ale solicitantului (consolidate/ împreună cu toate modificările, dacă este cazul), sunt în copie conformă cu originalul |
| 11 | Certificatul constatator in forma extinsa emis de oficiul registrului comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data depunerii cererii de finanțare, în original  Informațiile din documentele statutare, referitoare la identificarea solicitantului, corespund cu cele din formularul cererii de finanțare și certificatul constatator ORC prezentat |
| 12 | Certificatul de înregistrare în scopuri de TVA, dacă este cazul, este atașat în copie conformă cu originalul |
| 13 | Declarația privind nedeductibilitatea TVA (dacă este cazul), respectă modelul din cadrul Ghidului general |
| 14 | Situațiile financiare ale solicitantului aferente exercițiului financiar anterior depunerii cererii de finanțare (Bilanţul prescurtat, Contul de profit şi pierdere, Datele informative, Situația activelor imobilizate, Notele explicative), depuse la unitățile teritoriale ale Ministerului Finanțelor Publice, sunt atașate în copie conformă cu originalul |
| 15 | Extras din Registrul general de evidență a salariaților listat (REVISAL) de pe portalul Inspectia Muncii (ReGES) și Extrase din Registrul salariați și Contracte per salariat din ReviSal |
| 16 | Informațiile din situațiile financiare (activele totale, cifra de afaceri și numărul mediu de salariați) se regăsesc în cadrul Declarației IMM |
| 17 | Documentele ce dovedesc dreptul de proprietate/ concesiune/ superficie/ uzufruct/ folosință cu tilu gratuit/ de comodat/ închiriere, după caz, sunt atașate în copie conformă cu originalul |
| 18 | (Pentru proiectele care includ execuția de lucrări de construcții)  Documentele cadastrale şi înregistrarea imobilelor în registre, în copie conformă cu originalul:   * extras de carte funciară din care să rezulte intabularea, precum și încheierea, în copie, emis cu maximum 30 de zile înaintea depunerii * tabel centralizator asupra numerelor cadastrale, obiectivele de investiție asupra cărora se realizează în cadrul acestora, precum și suprafețele aferente * plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale * Plan al situației propuse pentru realizarea investiţiei elaborat de proiectant * Plan de amplasare a echipamentelor/utilajelor achiziționate prin proiect |
| 19 | (Pentru proiecte care includ execuția de lucrări de construcții care nu se supun autorizării) Adresa Primăriei care atestă că lucrările de intervenție prevăzute prin proiect nu se supun procedurii de autorizare a executarii lucrarilor este atașată în original |
| 20 | (Pentru proiectele care includ execuția de lucrări de construcții ce se supun autorizării)  Decizia etapei de încadrare a proiectului în procedura de evaluare a impactului asupra mediului, sau Clasarea notificarii emisă de la autoritatea pentru protecția mediului (dacă este cazul) în conformitate cu HG nr. 445/2009 privind evaluarea impactului anumitor proiecte publice şi private asupra mediului, în copie conformă cu originalul |
| 21 | (Pentru proiectele care includ execuția de lucrări de construcții indiferent dacă se supun autorizării) Devizul general pentru proiectele de lucrări în conformitate cu legislația în vigoare, în copie conformă cu originalul |
| 22 | Planul de afaceri și anexele acestuia sunt atașate și complete, în copie conformă cu originalul |
| 24 | Solicitantul este societate comercială sau societate cooperativă. |
|  | Solicitantul se încadrează în categoria microîntreprinderilor.   * Datele relevante pentru încadrarea în categoria microîntreprinderilor au fost corect identificate și, în cazul întreprinderilor partenere și/sau legate cu solicitantul, corect cumulate |
| 25 | Domeniul de activitate (clasa CAEN) în care se realizează investiția   * Este eligibil * Este clar identificat în formularul cererii de finanțare * Este înscris în obiectul de activitate al solicitantului * Este autorizat la sediul (principal sau secundar) identificat ca loc de implementare a proiectului. Dacă CF presupune înființarea unui sediu secundar (punct de lucru) ori activarea într-un nou domeniu de activitate ca urmare a realizării investiției, solicitantul s-a angajat (prin declarația de angajament) ca, până la finalizarea implementării proiectului, să autorizeze clasa CAEN vizată de investiție, la locul de implementare. * Investiția propusă vizează clasa CAEN |
| 26 | Solicitantul a desfăşurat activitate pe o perioadă corespunzătoare cel puţin unui an fiscal integral și a înregistrat profit din exploatare (>0 lei) în anul fiscal anterior depunerii cererii de finanțare |
| 27 | Solicitantul a înregistrat un număr mediu de salariați de cel puțin 1, în anul fiscal anterior depunerii cererii de finanțare  SAU  Solicitantul are cel puțin un angajat cu normă întreagă, pe perioadă nedeterminată, la data depunerii cererii de finanțare |
| 28 | Solicitantul și reprezentantul său legal nu se află în niciuna din situaţiile enumerate în Declarația de eligibilitate. |
| 29 | Proiectul include investiții eligibile în cadrul apelului |
| 30 | (pentru proiecte care implică execuţia de lucrări de construcţii) Proiectul nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (e.g. extindere/ modernizare/ construcţie) executate asupra aceleiaşi infrastructuri / aceluiaşi segment de infrastructură. |
| 31 | (pentru proiecte care implică execuţia de lucrări de construcţii ce se supun autorizării) Solicitantul deține dreptul de proprietate/ concesiune/ superficie asupra terenului și/sau clădirii care fac obiectul proiectului precum |
| 32 | (pentru proiecte care nu implică execuţia de lucrări de construcţii ce se supun autorizării) Solicitantul dovedește dreptul de utilizare a spaţiului destinat implementării proiectului (dreptul de proprietate privată, dreptul de concesiune, dreptul de superficie, dreptul de uzufruct, dreptul de folosinţă cu titlu gratuit, împrumutul de folosință (comodat) sau drept de închiriere/locațiune) |
| 33 | Solicitantul demonstrează că detine dreptul de concesiune/ superficie/ uzufruct/ folosinţă cu titlu gratuit/ comodat/ închiriere/ locațiune, după caz, pe o perioadă care acoperă și perioada de trei ani de la data previzionată pentru efectuarea plății finale în cadrul proiectului. |
| 34 | Locul de implementare a proiectului este situat în mediul urban, în regiunea de dezvoltare în care a fost depusă cererea de finanțare |
| 35 | Imobilul care face obiectul proiectului îndeplinește cumulativ condiţiile enumerate în Ghidul specific |
| 36 | Valoarea finanțării solicitate nu depășește plafonul de minimis, ținând cont de regula de cumul a ajutoarelor   * Plafonul de minimis aplicabil întreprinderii unice a fost respectat * Regula de cumul a ajutoarelor de minimis a fost respectată |
| 37 | Valoarea eligibilă a proiectului este de minimum 25.000 euro |
| 38 | Bugetul proiectului respectă condițiile de eligibilitate a cheltuielilor:   * Cheltuielile sunt corect încadrate în categoria celor eligibile și neeligibile * Sunt respectate limitele pentru categoriile de cheltuieli eligibile, acolo unde este cazul |
| 39 | Proiectul respectă principiile privind dezvoltarea durabilă, egalitatea de şanse, de gen și nediscriminarea |
| 40 | Perioada de implementare a proiectului nu depăşeşte data limită din schema de minimis |